Elseid Hysaj
merr përgjegjësinë e liderit të Kombëtares në mungesë të Lorik Canës ndaj Francës.
Mbrojtësi i Napolit, theksoi se është gati ta mbajë këtë përgjegjësi, dhe shpreson që të arrijmë që të kalojmë grupin.
"Shiriti kapiteni është kënaqësi e madhe. Dihet që do të kem më shumë përgjegjësi, por besoj se do të jap maksimumin
, sikurse Loriku. Do të bëjmë të pamundurën që të marrim pikë, sepse po mbarojnë ndeshjet dhe na duhen pikët për t'u kualifikuar. Do të jem i qetë pavarësisht emrit të kundërshtarit. Si kapiten ose jo, do të jap maksimumin
në fushë.
Më pas mbrojtësi kuqezi foli edhe për sfidën e humbur ndaj Zvicrës.
"20 minutat
e para ishin shumë të vështira, sepse Zvicra është shumë e fortë. Në fakt të gjitha skuadrat vuajnë në 20 minutat
e para dhe më vonë, kjo pak rëndësi ka. Ne treguam se kemi cilësi për t'i kaluar vështirësitë dhe për të ndryshuar rezultatin", u shpreh talenti 22-vjeçar.
Shtuar më 12/06/2016,
ora 18:57